România va colabora cu FBI și alte autorități americane prin baza de date națională de identificare prin amprenta digitală
Acordul dintre Guvernul României și Guvernul Statelor Unite ale Americii privind intensificarea cooperării în prevenirea și combaterea infracțiunilor grave urmează să fie pus în aplicare după ce președintele Klaus Iohannis a promulgat miercuri, 29 mai, legea care reglementează detaliile cooperării. Astfel, FBI și autoritățile româane vor putea interoga automat date printr-un sistem aflat sub controlul MAI.